14. ΕΓΚΥΚΛΙΟΣ Ι.Κ.Α. Αριθ. 111 της 6 Μαΐου 1953 Τρόπος βεβαιώσεως ηλικίας προς αναγνώρισιν συνταξιοδοτικού δικαιώματος. Δια την ορθήν εφαρμογήν των κειμένων διατάξεων σχετικώς με τον τρόπον βεβαιώσεως της ηλικίας προς αναγνώρισιν συνταξιοδοτικού δικαιώματος λόγω γήρατος, παρέχομεν τας κάτωθι οδηγίας,  τροποποιούντες ή συμπληρούντες, όπου τούτο ενδείκνυται, τας δια προηγουμένων οδηγιών μας παρασχεθείσας επί του αυτού θέματος. Ι.Βεβαίωσις ηλικίας δια ληξ. πράξεως ή εγγραφής εις τα Μητρώα αρρένων ή τα Δημοτολόγια εις ανύποπτον χρόνον ενεργηθείσης. Συμφώνως προς το άρθρ. 10 του Α.Ν. 1846/51, ως ηρμηνεύθη δια της υπ' αριθ. 2240/52 αποφάσεως του Συμβουλίου της Επικρατείας η ηλικία αποδεικνύεται μόνον δια ληξιαρχικής πράξεως γεννήσεως, ελλείψει δε τοιαύτης, δι' εις ανύποπτον χρόνον εγγραφής εις τα Μητρώα αρρένων ή τα Δημοτολόγια, αποκλειομένης ούτω της κατ' άλλον τρόπον αποδείξεως της ηλικίας, και δη δια δικαστικής αποφάσεως. Ληξιαρχικής πράξις αποδεικνύουσα την ηλικίαν θεωρείται η συνταχθείσα συμφώνως προς τας διατάξεις του Κώδικος των Ν. 2430/29, 4485/30 περί ληξιαρχικών πράξεων, ως συνεπληρώθη δια του Ν. 5097/31, εν άρθρ. 15 του οποίου ορίζεται ότι: "Α.Εντός δέκα ημερών από του τοκετού δηλούται η γέννησις εις τον ληξίαρχον του τόπου, εν ω αύτη έλαβεν χώραν, επιδεικνυομένου αυτών, ει δυνατόν, και του νεογνού. Β.Βραδυτέρα δήλωσις μέχρι της 90ης ημέρας από του τοκετού ή και πέραν ταύτης είναι δεκτή, συνεπάγεται όμως τα κατά το άρθρον 34 οριζομένας δι' εκατέραν περίπτωσιν ποινάς. Γ.Πάντως μετά την ενενηκοστήν ημέραν η πράξις συντάσσεται μόνον αδεία του Εισαγγελέως ή, όπου δεν εδρεύει τοιούτος, του Ειρηνοδίκου μετά έρευναν των πραγματικών στοιχείων". ΙΙ.Καθορισμός ηλικίας δι' αποφάσεως Διευθυντού. Εις ας περιπτώσεις προσάγεται ληξιαρχική πράξις μη συνταχθείσα συμφώνως προς τας ανωτέρω διατάξεις ή εγγραφή εις το Δημοτολόγιο ή τα Μητρώα αρρένων ενεργηθείσα εις μη ανύποπτον χρόνον, ο Δ/ντής του οικείου Υπ/τος δύναται ν' αμφισβητήση την ακρίβεια των τοιούτων εγγραφών, κατά την παρασχεθείσαν αυτώ αρμοδιότητα δια της εις εκτέλεσιν του δια της υπ' αριθ. 70121/52 υπουργικής αποφάσεως εγκριθέντος Κανονισμού απονομής παροχών ληφθείσης αποφάσεως του Δ.Σ. εν τη υπ' αριθ. 27/52 συνεδριάσει του (Εγκ. 130/52). ΙΙΙ.Διαδικασία. Εις τοιαύτας περιπτώσεις αποφαίνεται περί της ηλικίας ο Δ/ντής, αιτούμενος προς τούτο, όπου ενδείκνυται, και συμπληρωματικά στοιχεία παρά της εκδούσης την βεβαίωσιν περί της ηλικίας αρχής (χρονολογία εγγαφής, στοιχεία εφ' ων εβασίσθη αύτη, διαδικασία καθ’ ην ενεργήθη κλπ.) συνεκτιμών ταύτα με Σελ. 281 Συντάξεις 15Β.Ζ.α.14 τα παρά της υπηρεσίας κατεχόμενα στοιχεία (απογραφικόν δελτίον κλπ.) και με την προσωπικήν εμφάνισιν του ησφαλισμένου. Ο Δ/ντης καθορίζει τη ηλικίαν κατά τ' ανωτέρω εκδίδων την περί συνταξιοδοτήσεως λαμβανομένην παρ αυτού απόφασιν, εν τη οποία θα γίνεται ειδική μνεία περί της ούτω καθορισθείσης ηλικίας. ΙV.Αρμόδιος Διευθυντής. Δεδομένου ότι μόνον ο Δ/ντης Περ/κού Υπ/τος τυγχάνει αρμόδιος προκειμένου περί των παροχών του Κλάδου Συντάξεων, έπεται ότι και ο καθορισμός της ηλικίας, ως εκ του σκοπού εις ον αποβλέπει ανάγεται εις τας αρμοδιότητας του Δ/ντού Περ/κού Υποκ/τος, όστις κατά την περί καθορισμού της ηλικίας κρίσιν του θα συνεκτιμήση προφανώς και την σχετικήν γνώμην του Δ/ντού του Τοπικού Υπ/τος, εις ου την περιφέρειαν κατοικεί ο αιτούμενος τον καθορισμόν ηλικίας ησφαλισμένος, δυνάμενος εν ενδεχομένη περιπτώσει να ζητήση και την ενώπιόν του εμφάνισιν του ησφαλισμένου. Οι Δ/νταί όθεν των Τοπικών Υπ/κων, διαβιβάζοντας προς το αρμόδιον Περ/κόν Υπ/μα τα παρ' αυτοίς ενδεχομένως υφιστάμενα στοιχεία του αιτουμένου τον καθορισμόν της ηλικίας ησφαλισμένου, σκόπιμον τυγχάνει να εκφέρουν και την εκ της προσωπικής αυτού εμφανίσεως γνώμην των περί της ηλικίας του. V.Ανύποπτος χρόνος. Ως εις "ανύποπτον χρόνον" ενεργηθείσα θεωρείται η εγγραφή, ήτις λόγω του χρόνου ή των συνθηκών, υφ' ας έλαβεν αύτη χώραν, προδήλως αποκλείει πρόθεσιν του ησφαλισμένου καταδολιεύσεως του Ιδρύματος δια δηλώσεως ηλικίας διαφόρου εκείνης, ην πράγματι ήγεν ούτος κατά τον χρόνον της ενεργηθείσης εγγραφής. Μη καθισταμένου ως εκ τούτου εφικτού του ακριβούς καθορισμού του χρόνου, εντός του οποίου η λαβούσα χώραν εγγραφή δέον να θεωρηθή ως εις μη ανύποπτον χρόνον ενεργηθείσα, δια την περί ταύτης κρίσιν θα λαμβάνονται υπ όψιν αι ειδικαί συνθήκαι της εκάστοτε περιπτώσεως. Σημειούμεν π.χ. ενδεικτικώς ότι η προ της υπαγωγής εις την ασφάλισιν εγγραφή εις τα Μητρώα αρρένων ή τα Δημοτολόγια δέον να θεωρήται κατά τεκμήριον ως εις ανύποπτον χρόνον ενεργηθείσα, δεν αποκλείεται εν τούτοις και αύτη ν' αμφισβητηθή, εάν εν συγκεκριμένη περιπτώσει ευθύς μετά την ούτω ενεργηθεισών εγγραφήν ο ησφαλισμένος έσπευσε να υπαχθή εις τη ασφάλισιν, ητήσατο δε τη αναγνώρισιν αυτώ συντάξεως γήρατος ευθύς ως π.χ. επραγματοποίησε το υπό της παρ. 1 εδ. β' του άρθρ. 28 του Α.Ν. 1846/51 ελάχιστον όριον των απαιτουμένων χρονικών προϋποθέσεων, οπότε ανακύπτει  Σελ. 282 και η κατά τ' ανωτέρω εκτεθέντα αρμοδιότης του Δ/ντού δια τον καθορισμόν της ούτω ως μη ανύποπτον θεωρούμενου χρόνου ενεργηθείσης εγγραφής. VI.Ένδικα μέσα. Η περί καθορισμού της ηλικίας απόφασις του Δ/ντού δύναται να προσβληθή δι' αιτήσεως θεραπείας ενώπιον της Γ .Δ.Ε. του αυτού Υπ/τος. Σημειούμεν ενταύθα, ότι λόγω της σοβαρότητος του κρινομένου ζητήματος, εις ας περιπτώσεις η απόφασις του Δ/ντου του Υ/τος, ο φάκελλος (κατά παρέκκλισιν των δια της υπ' αριθ. 215/52 εγκυκλίου παρασχεθεισών οδηγιών περί μετά πάσης φειδούς προκλήσεως ιεραρχικού ελέγχου και μόνον εις ας περιπτώσεις η απόφασις της Τ.Δ.Ε. αποκλίνει προδήλως της τηρουμένης ασφαλιστικής πρακτικής) δέον να διαβιβάζεται εις την Επιτροπήν Ιεραρχικού Ελέγχου προς τελικήν κρίσιν. VII.Ρύθμισις ζητημάτων μεταβατικού χαρακτήρος. Συμφώνως προς τας ανωτέρω παρεχομένας οδηγίας δέον να προσαρμοσθούν εφ' εξής αι επί του θέματος τούτου υμέτεραι ενέργειαι, των κατά το παρελθόν εκδοθεισών αποφάσεων, και εφ' όσον δεν εχώρησε δόλος του ησφαλισμένου, διατηρουμένων εν ισχύϊ κατά τα περί ανακλήσεως διοικητικών πράξεων διδασκόμενα. 15Β.Ζ.α.14 Σύνταξη 15Β.Ζ.α.14 Συντάξεις 